ANTRO

2048: A fiktív per - 4. előadás
2026-03-29 17:00 - 19:00 (Europe/Budapest) | Bakáts Bunker, Bakáts tér 1., Budapest, 1092, Hungary
Regisztráció

2048-at írunk.
A világ gyökeresen megváltozott. Az elmúlt huszonöt év alatt feléltük a Föld tartalékainak nagy részét, és most egy olyan jövő felé sodródunk, ami csak keveseknek kedvez.
Ebben a jövőben Johanna merész lépésre szánja el magát: bíróság elé viszi a kérdést: ki a felelős azért, hogy a világ – és vele együtt az ő élete is – élhetetlenné vált?
A tárgyalásnak azonban van egy csavarja. Az egyetlen mód, hogy a története láthatóvá váljon, az az, ha a saját édesanyja áll a vádlott oldalon.
A nézők a vád és a védelem oldalán kapcsolódhatnak be a játékba: bizonyítékokat fedezhetnek fel, érveket építhetnek, és egy közös nyomozás során tárhatják fel az összefüggéseket, a karakterek múltját és döntéseit. Mindeközben betekintést nyernek egy fiktív jövőbe, amely talán nem is olyan fiktív és nem is olyan távoli.
Az előadás során a részvétel mértékét mindenki maga szabja meg: mindenki a saját komfortszintje szerint kapcsolódhat be.

Alkotók: Kövesi Csenge, Sándor Soma, Potonyecz FanniHelyszín: Bakáts BunkerIdőpont: március 26. (csütörtök) 19:00Időtartam: 2 óra
Ajánlott adomány: 3.000 Ft

2048: A fiktív per - 3. előadás
2026-03-26 19:00 - 21:00

2048: A fiktív per - 2. előadás
2025-10-29 19:00 - 20:30
Regisztráció (megtelt)

Kiútkeresés közösen. 2048-ban Johanna, egy fiatal jogi aktivista beperli szüleit, mert egy élhetetlen Földre kellett megszületnie. Ezzel a lány célja nem a személyes bosszú, hanem a kérdés felvetése: lehetne másképp?
A másfél órás történet végighalad a „vádpontokon”, amik az egyéni és kollektív felelősség határait feszegetik. Empátiával és humorral keresi az összefüggéseket, a feltárt bizonyítékok és vallomások mentén. Az ügyvéd, az ügyész és a bíró pedig végigvezeti a történetet, amiben a jövő generáció szemével láthatunk önmagunkra.
A nézők mindeközben a tanúk szerepébe léphetnek: döntéseket hoznak, és érveket építenek fel a tárgyalás során az eléjük tárt bizonyítékok mentén.
De mit érdemes felhasználni? Sikerül megfejteni a bizonyítékokat? Hogyan befolyásolja az ügy kimenetelét a másik oldal, vagy éppen az ügyvéd és az ügyész kérdései? Mekkora erőm van egyedül a rendszerszintű folyamatokkal szemben? Mit jelent az én hangom ebben a hangzavarban? A veszélyeztetés vádja valóban komolyan vehető? Vagy nem lehet egyetlen emberre visszavezetni a jövő alakulását? Nézzünk vissza 2048-ból a jelenre és játsszunk el a gondolattal.
Az előadást azoknak ajánljuk, akik élményszerű és kihívásokkal teli színházi élményre vágynak, ahol részt vehetnek egy közös játékban: a fiktív per izgalmában, a bizonyítékok megfejtésében, a tanúk kiválasztásában és megszólaltatásában.
Te döntöd el, hogy a játék során felszólalsz-e, vagy inkább a háttérből támogatod a csapatodat, miközben elmélyedsz a fiktív jövő világában.

2048: A fiktív per BEMUTATÓ!
2025-10-17 19:00 - 20:30
Kiútkeresés közösen. 2048-ban Johanna, egy fiatal jogi aktivista beperli szüleit, mert egy élhetetlen Földre kellett megszületnie. Ezzel a lány célja nem a személyes bosszú, hanem a kérdés felvetése: lehetne másképp?
A másfél órás történet végighalad a „vádpontokon”, amik az egyéni és kollektív felelősség határait feszegetik. Empátiával és humorral keresi az összefüggéseket, a feltárt bizonyítékok és vallomások mentén. Az ügyvéd, az ügyész és a bíró pedig végigvezeti a történetet, amiben a jövő generáció szemével láthatunk önmagunkra.
A nézők mindeközben a tanúk szerepébe léphetnek: döntéseket hoznak, és érveket építenek fel a tárgyalás során az eléjük tárt bizonyítékok mentén.
De mit érdemes felhasználni? Sikerül megfejteni a bizonyítékokat? Hogyan befolyásolja az ügy kimenetelét a másik oldal, vagy éppen az ügyvéd és az ügyész kérdései? Mekkora erőm van egyedül a rendszerszintű folyamatokkal szemben? Mit jelent az én hangom ebben a hangzavarban? A veszélyeztetés vádja valóban komolyan vehető? Vagy nem lehet egyetlen emberre visszavezetni a jövő alakulását? Nézzünk vissza 2048-ból a jelenre és játsszunk el a gondolattal.
Az előadást azoknak ajánljuk, akik élményszerű és kihívásokkal teli színházi élményre vágynak, ahol részt vehetnek egy közös játékban: a fiktív per izgalmában, a bizonyítékok megfejtésében, a tanúk kiválasztásában és megszólaltatásában.
Te döntöd el, hogy a játék során felszólalsz-e, vagy inkább a háttérből támogatod a csapatodat, miközben elmélyedsz a fiktív jövő világában.
